《书边事四首 其二》
明代·张可大

去年此日战浑河，败北频仍蹙境多。未见北尘先解甲，若逢胡骑便投戈。

出关已绝生还梦，应募惟闻浪死歌。一自上都重失后，人心汹汹奈如何。

作者简介：（?—1632）明南直隶应天府人，字观甫。幼警敏，读诸家兵法。万历二十九年武进士。官至登莱总兵官，进右都督。孔有德叛，城陷而死。博学好古，每与海内通人胜流相赠答。有《驶雪斋集》等。